Άρθρωμα
Περιεχόμενα
Δείκτης 🔎︎

# Προστασία εγγράφου

Προστατεύει τη δομή φύλλου του εγγράφου σας από τροποποιήσεις. Είναι αδύνατο να εισάγετε, διαγράψετε, μετονομάσετε, μετακινήσετε ή αντιγράψετε φύλλα. Ανοίξτε τον διάλογο Προστασία εγγράφου από το Εργαλεία - Προστασία υπολογιστικού φύλλου. Προαιρετικά, εισάγετε έναν κωδικό πρόσβασης και πατήστε Εντάξει.

Για να έχετε πρόσβαση σε αυτήν τη λειτουργία...

Choose Tools - Protect Spreadsheet.

Η δομή των προστατευμένων εγγράφων υπολογιστικού φύλλου μπορεί να αλλάξει μόνο αν απενεργοποιηθεί η επιλογή Προστασία. Στα μενού περιεχομένων των καρτελών του υπολογιστικού φύλλου στο κάτω όριο, μόνο το στοιχείο μενού Επιλογή όλων των φύλλων μπορεί να ενεργοποιηθεί. Όλα τα άλλα στοιχεία του μενού είναι απενεργοποιημένα. Για να καταργήσετε την προστασία, καλέστε ξανά την εντολή Εργαλεία - Προστασία υπολογιστικού φύλλου. Εάν δεν έχει ορισθεί κωδικός πρόσβασης, τότε η προστασία καταργείται αμέσως. Εάν είχατε ορίσει κωδικό πρόσβασης, θα εμφανιστεί ο διάλογος Αφαίρεση προστασίας υπολογιστικού φύλλου, όπου θα πρέπει να πληκτρολογήσετε τον κωδικό πρόσβασης. Μόνο τότε θα αφαιρεθεί το σύμβολο επιλογής που δηλώνει ότι η κατάσταση προστασίας είναι ενεργή.

Ένα προστατευμένο έγγραφο, αφού αποθηκευθεί, μπορεί να αποθηκευθεί εκ νέου μόνο με την εντολή μενού Αρχείο - Αποθήκευση ως.

## Κωδικός (προαιρετικό)

Μπορείτε να δημιουργήσετε έναν κωδικό πρόσβασης για να προστατέψετε το έγγραφό σας από μη εξουσιοδοτημένες ή τυχαίες τροποποιήσεις.

Μπορείτε να επιτύχετε την πλήρη προστασία της εργασίας σας με συνδυασμό των επιλογών Εργαλεία - Προστασία φύλλου και Εργαλεία - Προστασία υπολογιστικού φύλλου, συμπεριλαμβάνοντας τον κωδικό πρόσβασης. Για να αποτρέψετε το άνοιγμα του εγγράφου από άλλους χρήστες, επιλέξτε Αποθήκευση με κωδικό πρόσβασης και πατήστε το κουμπί Αποθήκευση. Εμφανίζεται ο διάλογος Εισαγωγή κωδικού πρόσβασης. Σκεφθείτε προσεκτικά τον κωδικό που θα επιλέξετε. Σημειώστε ότι αν τον ξεχάσετε μετά το κλείσιμο του εγγράφου, δεν θα μπορείτε να προσπελάσετε το έγγραφο.